Downloaded from YTS.BZ
Official YIFY movies site: YTS.BZ
ΚΑΠΟΙΑ ΑΠ' ΑΥΤΑ ΤΑ ΠΡΑΓΜΑΤΑ ΟΝΤΩΣ ΣΥΝΕΒΗΣΑΝ...
Το 1986 το Μεξικό ήταν σε κρίση.
Ανεργία, δυσαρέσκεια για τους πολιτικούς και πολλά άλλα προβλήματα.
Αλλά για έναν μήνα εκείνη τη χρονιά
η χώρα μου έγινε το κέντρο του σύμπαντος.
...η καλύτερη φάση του Μουντιάλ.
Γκολ!
Γιατί τότε έγινε το καλύτερο Μουντιάλ.
Το Μεξικό '86 ήταν πολιτιστικό φαινόμενο, μια απαράμιλλη γιορτή.
Από εκεί και μετά, το ποδόσφαιρο άλλαξε παγκοσμίως.
Αυξήθηκαν οι οπαδοί.
Το θέαμα έγινε καλύτερο. Η επιχείρηση δυνάμωσε.
Ξέρετε ποιος έκανε το Μουντιάλ αυτό που έγινε;
Ναι, εγώ.
Αλλά δεν με ξέρετε, σωστά;
Δεν σας είπαν καλά την ιστορία.
- Δεν σε έδιωξαν; - Με προσβάλλεις.
Εμείς μπορούμε να ανταλλάσσουμε πληροφορίες.
Αλλά είναι διαφορετικό να γίνεται βρόμικο παιχνίδι. Έλα τώρα.
Είναι ιερό για μένα.
Το γήπεδο είναι ιερό. Έντεκα εναντίον έντεκα.
Ξεκίνα να γράφεις.
Λοιπόν, η χρήση εγχειριδίων είναι που...
Συνεχίζουμε σε λίγο.
Τι κάνετε, κύριε;
Καλό το κουτσομπολιό, Χοσέ Ραμόν;
Έχει ζουμί;
Κάνουμε μια συνέντευξη για τα νέα εγχειρίδια.
Ό,τι πληροφορίες κι αν σου δίνει, μην του δώσεις πολύ χρήμα.
Έχεις και περιορισμένο μπάτζετ, όχι;
Θες να κάνω διπλή δουλειά; Τι συμφωνήσαμε;
Κύριε Γκουστάβο, το ήξερα. Τα γραφήματα, σωστά; Ναι.
Σου είπα, αν βάζεις γραφήματα, ο κόσμος δεν τα διαβάζει.
Αυτός είναι ο σκοπός.
Αν δεν το διαβάσουν, πώς θα μάθουν τις λεπτομέρειες;
Στα γραφήματα.
Ποιος νομίζεις ότι διαβάζει αυτές τις βλακείες, Ντε λα Τόρε; Κανείς.
Τυπικό είναι. Γράψ' το πάλι. Άσε τις αντιρρήσεις.
Γεια σας. Καλησπέρα.
Γεια σας.
Ο σύζυγος είναι εδώ;
Όχι.
Ποιος είστε;
Ο Ούγκο Σάντσες.
Συγγνώμη, δεν σας αναγνώρισα.
Έχετε πάρει βάρος;
Απλώς...
Το φαγητό της Μαδρίτης μού πέφτει βαρύ.
Λοιπόν...
Τι σας φέρνει εδώ;
Ήρθα
να βάλω ένα γκολάκι.
Περάστε. Έχετε αργήσει στον αγώνα.
Δεν έχετε αγώνα σήμερα;
Ναι, αλλά ας κάνουμε λίγο ζέσταμα.
Αγάπη μου, θα μ' αφήσεις στο μηδέν;
Όχι!
Θα το ρίξω κάτω.
- Ήταν της γιαγιάς μου. - Αλήθεια;
Για να δω.
- Να σου πω. - Τι;
Θες να πας στο Club Med;
Να πάρει, είχες κι άλλη ακύρωση;
Κάποιοι αδιαφορούν για το αν θα χάσουν λεφτά.
Ποιο είναι;
Αυτό στην Πλάγια Μπλάνκα;
Ναι.
Ωραίο ακούγεται.
Πότε;
Σε δύο βδομάδες.
Βρε Σουσάνα.
Δεν θα έφτιαχνες τη διαρροή;
Ναι, ακριβώς. Το τακτοποίησα.
Με τον κουβά; Σοβαρά τώρα;
Δεν περίμενες ότι θα μου κόψει.
Λοιπόν, τι λες;
Να το επιβεβαιώσω;
Μ' αρέσει η ιδέα.
Παραλία.
- Λιακάδα. - Ναι, μαζί σου.
Ανοιχτό μπαρ.
- Τα κόνγκα μου. - Αηδία, τα κόνγκα σου.
Το λάδι καρύδας, που σ' αρέσει να μου βάζεις.
Το λάδι καρύδας.
- Ξέρεις κάτι; - Τι;
Θα μείνω λίγο ακόμα.
Τι κάνεις;
- Ούγκο. - Τι;
- Φύγε.
- Έλα. - Τελείωσε ο αγώνας, Ούγκο.
- Έλα. - Και τα πέναλτι;
Δεν κερδίζεις ποτέ στα πέναλτι. Φύγε.
- Τι σκύλα! - Φύγε.
Δεν το είπε κανείς, μαμά.
Βασικά, αν θες,
η Παουλίνα κι εγώ μπορούμε να μείνουμε στο σπίτι.
Ο άτιμος Αλβάρες
μου ζήτησε να ξανακάνω τις αναφορές τριμήνου.
Τρεις βδομάδες μάζευα στοιχεία,
κι ο μαλάκας μού ζητάει να βγάλω τα γραφήματα.
Αν ήταν στο χέρι του, θα είχαμε μείνει στο 1970.
- Ακόμα με τα γραφήματα; - Τι;
Είναι ζήτημα ζωής και θανάτου;
Απλό είναι. Δεν αρέσουν στο αφεντικό σου, μην τα κάνεις.
Αν δεν σ' αρέσει όπως σου φέρονται, φύγε απ' τη FEMEXFUT.
- Απλώς, σου λέω τι έγινε. - Μη μου λες τι έγινε.
Δεν θέλω να ακούσω. Είμαι κουρασμένη.
Κι η δική μου μέρα ήταν δύσκολη, δεν ξεσπάω πάνω σου.
Καημενούλα.
Η μέρα σου πρέπει να 'ταν πολύ δύσκολη.
Πόσα χρόνια ανέχομαι τα παράπονά σου;
Με χαμόγελο.
- "Η δουλειά με κούρασε, δεν αντέχω". - Στάσου.
Απέλυσαν όλο το λογιστήριο, και φορτωθήκαμε τη δουλειά τους.
Το ξέρω, Μπεατρίς! Μου το 'χεις πει 13.450 φορές!
Και σ' ακούω χωρίς παράπονα.
Παραπονιέσαι με το που μπαίνεις σπίτι.
Πάω να κοιμηθώ. Έχω πρωινή σύσκεψη αύριο.
Μέτριος στο σπίτι, μέτριος στη δουλειά.
Αλλά θα συνέβαινε κάτι στην Κολομβία
που θα μου άλλαζε για πάντα τη ζωή.
Συνεχίζεται η βία στην Μπογκοτά.
Άλλες δύο επιθέσεις σήμερα από εγκληματικές ομάδες
παρέλυσαν τη χώρα.
Ως απάντηση,
ο πρόεδρος Μπετανκούρ ανακοίνωσε...
Το Μουντιάλ του 1986
δεν θα γίνει στην Κολομβία.
Η Κολομβία ανακοίνωσε ότι δεν θα φιλοξενήσει το Μουντιάλ.
Φυσικά. Σας το έλεγα εγώ.
Ναι, ξέρω ότι είχαμε όλα τα έγγραφα για να τα στείλουμε στην Μπογκοτά.
- Αλλά έτσι είναι η ζωή. - Γαμώτο.
Πού θα γίνει;
Λογικά, απ' αυτήν την πλευρά του ωκεανού.
Οι Αμερικανοί θα το κάνουν;
Το ζήτησαν ήδη, αλλά ποιος άλλος θέλει;
Ποιος, κύριε;
Εμείς, οι Μεξικανοί.
Με πήρε ο Κανιέδο, το επισημοποίησαν.
Θα πάμε στην Ελβετία να φέρουμε εδώ το Μουντιάλ του '86.
Καλά νέα, έτσι;
Ξέρετε πόσες χώρες έχουν φιλοξενήσει το Μουντιάλ
δύο φορές;
- Καμία. - Ακριβώς!
Καμία.
Πόσο γελοίο είναι να πάμε στη FIFA
να διεκδικήσουμε Μουντιάλ που δεν μας ανήκει;
Ο Κανιέδο κι ο Ασκάραγα
νομίζουν ότι δίνοντας λεφτά στη FIFA, θα πάρουμε το Μουντιάλ.
Χάσιμο χρόνου.
Καλώς, λοιπόν. Εγώ θα πάω στην Ελβετία
για διακοπές.
Πείτε μου ποιος θέλει σοκολάτες.
Ο αγώνας...
Βάλε τη σαπουνόπερα.
Τσάβα!
Κοίτα, αρχίζει.
- Φιλαράκι... - Τι είναι;
Απίστευτη;
Ζήτησε απ' τον Τσάβα να βάλει τη σαπουνόπερα.
Βάλε τον αγώνα. Αρχίζει το δεύτερο ημίχρονο.
Παίζει η σαπουνόπερα.
Τι είναι εδώ, φιλαράκι;
Τι είναι; Ποδοσφαιρικό στέκι.
Ναι, είναι. Αλλά...
Τι άλλα; Να της το πω εγώ;
- Θα της το πω εγώ. - Όχι, Μαρτίν.
Θα το αλλάξουμε. Κάτσε, ηρέμησε.
"Ηρέμησε". Σιγά μην ηρεμήσω.
Παίζει η εθνική ομάδα.
Η εθνική ομάδα!
Είναι ποδοσφαιρικό στέκι.
Να πας σπίτι σου να το δεις.
Σπίτι μου είναι εδώ, κυρία.
Εδώ πήγα λύκειο.
Έρχομαι 20 χρόνια εδώ. Συγγνώμη, κύριε.
Δεν θα βλέπουμε ό,τι θες εσύ.
Δεν βλέπει κανείς το ματς.
- Βάλτε τη σαπουνόπερα. - Χάνουν.
Είναι πλέον μπαρ για σαπουνόπερες.
Ρε Χοσέ Ραμόν, πόσες πληροφορίες σού έχω δώσει;
- Μου χρωστάς. - Άλλο δίνω, άλλο πουλάω.
Και ξέρω ότι το Μεξικό θα κυνηγήσει το Μουντιάλ.
Όχι, αυτό είναι αποκλειστικότητα, βόμβα! Αλλιώς, δεν θα σε έπαιρνα.
Το κάνω χάρη στη φιλία μας.
Από αμοιβαίο σεβασμό σ' το δίνω. Μιλάμε για χρυσάφι.
Να σου πω και κάτι; Ξέχνα το, φίλε.
Θα πάω στον Χουάν Ντοσάλ. Μου πρόσφερε θέση την Κυριακή.
Στον ανταγωνισμό, ρε μαλάκα;
Δεν μου αφήνεις επιλογή.
Δεν θέλω, αλλά κοίτα πώς μου φέρεσαι.
Άκου.
Πόσα χρόνια γνωριζόμαστε, Χοσέ Ραμόν;
Πόσα χρόνια, ρε γαμώτο;
Καλά. Θα σε βγάλω για πέντε λεπτά.
- Έλα τώρα. - Τέλεια.
Τέλεια, φίλε.
Πού πας;
Θα μου πάρει συνέντευξη ο Χοσέ Ραμόν Φερνάντες.
Ναι, καλά.
Θα πάρεις το αμάξι;
Έχω αερόμπικ.
- Γεια. - Εσύ; Τώρα;
- Δεν είναι Πέμπτη. - Όχι.
- Θα βγεις; - Ναι.
Ήθελα να σε καλέσ...
- Ωραία φούστα. - Ευχαριστώ.
Δεν βάζεις ποτέ κόκκινο κραγιόν.
Σου πάει.
Θέλω να σε καλέσω...
Θα μου πάρουν συνέντευξη στην τηλεόραση, σε δύο ώρες.
- Γι' αυτό έβαλες τα καλά σου. - Έχεις πάει σε τηλεοπτικό πλατό; Πού πας;
Για φαγητό.
Όχι για δουλειά, προφανώς.
Με τις φίλες σου; Θα πάτε για χορό μετά;
Μαρτίν, μου κάνεις σκηνή;
- Όχι. - Δεν είσαι με τη γυναίκα σου σήμερα;
Γεια.
Συγγνώμη που άργησα.
Κούκλα είσαι.
Μ' αυτό το πιτσιρίκι θα βγεις για φαγητό;
Ναι. Τον λένε Όσκαρ.
Θα πάμε στο Quetzal.
Εγώ πάω να δώσω συνέντευξη.
Σου είπα, στον Χοσέ Ραμόν Φερνάντες.
- Τέλεια, γείτονα. - Ο Χοσέ Ραμόν είναι δημοσιογράφος.
Πήρες τις γκέτες μου απ' το αμάξι;
- Ναι. - Αφού σου είπα, όχι.
- Καλησπέρα σας. - Γεια. Η σύζυγός σου;
Σουσάνα, απ' το διαμέρισμα έξι. Ο σύζυγός σου...
Ο Μαρτίν, έτσι; Μου έδωσε το τηλέφωνο του υδραυλικού,
για το θέμα με τις διαρροές.
- Η γειτόνισσα με τις διαρροές. - Ναι.
Ο υδραυλικός είναι απατεώνας.
Σωστά;
Ναι, είναι.
- Μάλιστα. Να πηγαίνουμε. - Πάμε.
Ευχαριστώ, γείτονα. Χάρηκα, γειτόνισσα.
Μιγκέλ, καλή τύχη στη συνέντευξη.
Πού τις έβαλες;
Τις γκέτες μου.
- Πού τις έβαλες; - Στη συρταριέρα.
Σου είπα να μην πειράζεις τα πράγματά μου. Άργησα πολύ.
Καλησπέρα σας. Καλώς ήρθατε στον κόσμο των σπορ.
Σήμερα σας έχουμε ένα αποκλειστικό.
Είναι μαζί μας ο Μαρτίν ντε λα Τόρε,
βασικό στέλεχος της FEMEXFUT.
Μαρτίν, ξέρουμε ότι το Μεξικό
δήλωσε ότι θέλει να φιλοξενήσει το Μουντιάλ του '86,
κι ο μεγαλύτερος αντίπαλος είναι οι ΗΠΑ.
Ποια θα είναι η στρατηγική της Ομοσπονδίας με τη FIFA;
Αυτό είναι το θέμα. Δεν έχουμε στρατηγική.
Το κοινό σου πρέπει να μάθει την αλήθεια.
Ότι η FEMEXFUT δεν ενδιαφέρεται
να φέρει το Μουντιάλ στο Μεξικό, που είναι κάτι πολύ δύσκολο.
Σε τι αναφέρεσαι;
Στην έλλειψη ενδιαφέροντος, δέσμευσης.
Δεν υπάρχει πίστη στις ικανότητες του Εμίλιο Ασκάραγκα.
Πρέπει να ειπωθεί.
Αλλά το χειρότερο
είναι η έλλειψη εμπιστοσύνης στις ικανότητες της χώρας.
Πέρα απ' τα δικά σου συναισθήματα,
η Ομοσπονδία παραμελεί χρόνια το μεξικανικό ποδόσφαιρο.
Πολύ σωστά.
Κι όλα ξεκινούν από ψηλά, απ' την ηγεσία.
Αναφέρεστε στο πρόεδρο Γκουστάβο Άλβαρες;
Πρόκειται για μια ιστορική στιγμή.
Η FIFA έχει το βλέμμα στο Μεξικό.
Αλλά πρώτα πρέπει να ξεφορτωθούμε άτομα σαν τον κο Άλβαρες
κι όλη την κουστωδία μετρίων που έριξαν τόσο χαμηλά το ποδόσφαιρο.
Κάνεις εκστρατεία;
Πολύ καλή ερώτηση.
Όχι, δεν κάνω. Ποιος είμαι εγώ;
Όχι, ένας υπάλληλος είμαι.
Ένας υπάλληλος που θέλει να αφιερωθεί στο ποδόσφαιρο.
Θέλω να δουλέψω για τη χώρα, όπου με χρειάζεται η χώρα.
Τον ακούσατε.
Ο Μαρτίν ντε λα Τόρε κατήγγειλε τον επικεφαλής της FEMEXFUT.
Τολμηρή δήλωση, Μαρτίν.
Επιστρέφουμε μετά το διάλειμμα.
Σου είπα να παραιτηθείς,
όχι να θυσιαστείς στην τηλεόραση, Μαρτίν.
Παίρνω τα ηνία της καριέρας μου.
Ποιας καριέρας, Μαρτίν;
Ποιος θα σου δώσει τόσα; Ένας ταμίας είσαι.
Είμαι πιστοποιημένος λογιστής, εντάξει; Έχω καριέρα.
Δεν είναι καριέρα να κάνεις δουλειές που μισείς.
Έχεις πρόβλημα, Σουσάνα. Πολύ μεγάλο.
- Σουσάνα; - Δεν με πιστεύεις.
Με περνάς για βλάκα.
Επειδή κάνεις συνέχεια βλακείες.
Εμπρός.
Ναι, εδώ μένει.
Τηλεφωνώ εκ μέρους του κου Ασκάραγκα.
Συγγνώμη, ποια;
- Η γραμματέας του κου Ασκάραγκα. - Μισό λεπτό.
Η γραμματέας του Εμίλιο Ασκάραγκα.
- Αλήθεια; - Το ήξερα ότι τα έκανες σκατά.
Εμπρός.
Ο κος Ντε λα Τόρε;
Κύριε Εμίλιο. Ευχαριστώ που με δεχτήκατε.
Θες να υπονομεύσεις τη δουλειά του αφεντικού σου.
Αλλά, σε παρακαλώ, πες μου γιατί να σου δώσω τη θέση.
Μίλα, βρε κάθαρμα. Άντε.
Είναι γνωστό ότι η FEMEXFUT είναι σε πτώση, κύριε Εμίλιο.
Δείτε τα δεδομένα.
Δεν προκριθήκαμε στο Μουντιάλ του '74.
Το '78 βγήκαμε τελευταίοι.
Το '82 δεν προκριθήκαμε.
Σου ζήτησα αναφορά για την άθλια κατάσταση της ομάδας;
Όχι.
Μ' αρέσουν όσοι έχουν κότσια.
Εσύ απέδειξες ότι έχεις
στην εκπομπή του κοντού που έκραξες το αφεντικό σου.
Μ' αρέσουν κι οι δημιουργικοί άνθρωποι, οπότε σε ρωτάω απλά.
Τι σχέδιο έχεις;
Έστω ότι σας ανήκει το μεξικανικό ποδόσφαιρο.
Τι "Έστω"; Μου ανήκει, ρε μαλάκα.
Αφοσίωση.
Αυτό προσφέρω.
Λέτε πώς είστε στρατιώτης του Θεσμικού Επαναστατικού Κόμματος.
Εγώ προσφέρομαι να γίνω δικός σας στρατιώτης.
Θα κάνω τα πάντα για να φέρω το Μουντιάλ στο Μεξικό.
Αφοσίωση. Μάλιστα. Αυτό είναι το σχέδιό σου;
Γαμώτο.
Η αφοσίωση είναι το ελάχιστο.
Ρώτα πώς είναι όσοι δεν μου είναι αφοσιωμένοι.
Αν προσφέρεις μόνο αφοσίωση, δεν είσαι το κατάλληλο άτομο.
Φύγε, σε παρακαλώ.
Δρόμο, ρε.
Ξέρετε πόσοι Λατινοαμερικανοί ήταν πρόεδροι της FIFA, κε Εμίλιο;
Ένας. Ο Χαβελάνζε.
Ακριβώς.
Πώς έφτασε εκεί;
Εξέταση μου κάνεις, ρε;
Ο Χαβελάνζε έφτασε στη FIFA κάνοντας μαλακίες.
Όχι μόνο.
Ξέρετε πώς έγινε διάσημος; Μεξικό '70.
Η νίκη της Βραζιλίας στο Μουντιάλ.
Έτσι έγινε γνωστός και πήρε τη θέση.
Αυτό θέλω κι εγώ, κε Εμίλιο.
Να γίνω πρόεδρος της FIFA.
Κάντε με πρόεδρο της FEMEXFUT,
και θα φέρω το Μουντιάλ στο Μεξικό.
Κι ίσως να εμπνευστούν τα παιδιά,
και να κερδίσουν το Μουντιάλ.
Αποκλείεται.
Το Μεξικό δεν θα κέρδιζε ούτε αν έπαιζε κόντρα σε ομάδα τριών.
Ναι, ίσως παρασύρθηκα.
Αλλά αυτό που δεν έχει συμβεί ποτέ
είναι να φιλοξενήσει μια χώρα δύο φορές το Μουντιάλ.
Έτσι θα γίνουμε γνωστοί.
Η καλύτερη μετάδοση μέσω του δορυφόρου σας.
Έτσι θα γίνουμε γνωστοί.
Το πρώτο Μουντιάλ που διοργανώνεται από ιδιωτική επιχείρηση.
Θα γράψουμε ιστορία. Και θέλω να 'μαι στο πλευρό σας.
Καλά που τα όνειρα είναι δωρεάν.
Θες τη θέση του Χαβελάνζε για το χειροκρότημα, έτσι;
Για τα λεφτά.
Για να σε σταματάνε στον δρόμο για φωτογραφία.
Έχω γύρω μου άτομα σαν εσένα.
Άτομα που θέλουν να τους αγαπούν.
- Να τους λένε ότι αξίζουν. - Ναι.
Ωφέλιμα άτομα, έτσι;
Εννοώ, επειδή
σ' αυτούς χρωστάτε ό,τι έχετε.
Με όλο τον σεβασμό.
Έχεις κότσια, λέμε.
Κοίτα,
αν σε βάλω επικεφαλής της FEMEXFUT,
σε στείλω στη FIFA, και δεν μου φέρεις το Μουντιάλ,
θα φροντίσω προσωπικά να κλείσουν όλες οι πόρτες για σένα.
Βασικά, στο εξής η ζωή σου θα γίνει εφιάλτης. Είμαι σαφής;
- Σαφέστατος, κύριε Εμίλιο. - Ωραία. Ας πιάσουμε δουλειά.
Δεν θα σας απογοητεύσω, κε Εμίλιο.
Έβαλες τον Ασκάραγκα να με απολύσει, ρε μαλάκα;
Συγχαρητήρια.
Ό,τι ανεβαίνει κατεβαίνει.
Όχι. Εγώ θα δουλέψω, ρε μαλάκα.
Το σήμα.
Θα δεις τι σε περιμένει, κόπανε.
Καλησπέρα!
Ας ανακτήσουμε την αξιοπρέπεια της Ομοσπονδίας.
Καλησπέρα, Μαϊρίτα.
Ακούστε, κύριοι.
Έτσι φοριέται το σήμα.
Μπράβο, Μαϊρίτα. Μπράβο.
Γεια σου, Μαρτίν.
Κύριε Γκιγιέρμο Κανιέδο. Γαμώτο.
Συγγνώμη, κύριε Γκιγιέρμο.
Χάρηκα. Σας πρόσφεραν καφέ;
Ναι, ευχαριστώ.
Τι ντροπή!
Ο Γκουστάβο δεν πήρε καλά τα νέα.
Ελπίζω να μην πήρε τους συνδετήρες.
- Είδατε την καρέκλα σας; - Ναι.
Δεν την αλλάξαμε.
- Κάτσε, σε παρακαλώ. - Μάλιστα.
Δεν ξέρω αν το θυμάστε, γνωριστήκαμε στη χριστουγεννιάτικη πρόποση.
Το 1979. Σας έσφιξα το χέρι.
Ο Εμίλιο θέλει να πάμε μαζί στην Ελβετία.
Η FIFA θέλει να πάμε αυτήν τη βδομάδα.
Αυτό είναι μεγάλη τιμή.
Να ταξιδέψω μαζί σας.
Θα περάσουμε τέλεια στην Ελβετία.
Έχω κάποιες ιδέες για την παρουσίαση.
- Μπορούμε να τις δούμε αργότερα. - Ναι.
Έχω ξαναπάει, Μαρτίν.
Έχω φέρει Μουντιάλ στο Μεξικό.
Άκουσέ με.
Και το δεύτερο θα γίνει δικό μας.
Ό,τι πείτε. Θα σας ακολουθώ.
Ωραία. Ετοιμάσου.
Μιας και θα 'ναι η πρώτη σου φορά μπροστά στη FIFA, φέρε και τη σύζυγο.
Να δουν ότι είσαι αξιοπρεπής.
Τα λέμε σύντομα.
Μαρτίν!
- Τι είναι; - Έλα στην Ελβετία.
- Μιλάω στο τηλέφωνο. - Δεν θα αργήσω.
Μόλις με διόρισαν πρόεδρο της FEMEXFUT.
Θέλουν να πάω στην Ελβετία, για να φέρω το Μουντιάλ.
Οπότε, θα έρθεις μαζί μου.
- Είσαι μεθυσμένος. - Όχι.
- Μιλάω στο τηλέφωνο. - Περίμενε.
Είμαι λίγο μεθυσμένος.
- Μιλάω στο τηλέφωνο. - Δεν θα αργήσω.
Τέτοιες ευκαιρίες έρχονται μόνο μια φορά.
Πρέπει να το κάνουμε.
Δεν πάμε σε κανένα γελοίο συνέδριο ουρολόγων.
Πάμε στη FIFA, για να διεκδικήσουμε το Μουντιάλ.
Το Μουντιάλ, λέμε!
- Μεξικό! - Με συγχωρείτε.
Θα σας ξαναπάρω, εντάξει;
Μου είπαν να πάρω τη γυναίκα μου.
- Να την πάρεις. - Δεν μπορώ.
Γιατί;
Γιατί της ζήτησα διαζύγιο.
Είσαι σκνίπα, φίλε.
Ένα ποτάκι ήπια μόνο.
Μόνο ένα ποτάκι.
Το περίμενα μια ζωή αυτό.
Μη με απογοητεύσεις.
Σε χρειάζομαι εκεί. Στο πλάι μου.
- Μόνο τα δυο μας. - Μάλιστα.
Με θες στο πλευρό σου, για να μην είμαι με άλλον.
Τι;
Χάραξες το αμάξι του Όσκαρ.
- Του Όσκαρ; Ποιου Όσκαρ; - Του Όσκαρ από χθες.
- Όχι. - Που βγήκα μαζί του.
- Αυτός που... Ο πιτσιρικάς. - Ναι, του χάραξες το αμάξι.
- Όχι, δεν θυμάμαι. - Μαρτίν, έλα τώρα.
Δεν κάνω τέτοια, Σουσάνα.
- Του χάραξες το αμάξι. - Μπορείς να βγαίνεις με όποιον θες.
- Τι; - Το εννοώ.
- Αλήθεια; - Είμαι ανοιχτόμυαλος.
Μοντέρνος.
- Δεν το 'χες ξανακάνει στα τέσσερα. - Δεν σου ξαναλέω μυστικό.
Απλώς... Τι; Έγινα ο έρωτας της ζωής σου τώρα;
Άκου τι λες.
Είσαι ο έρωτας της ζωής μου, Σουσάνα.
Είσαι ο έρωτας της ζωής μου.
Είσαι ο έρωτας της... Θες να το φωνάξω;
Είσαι ο έρωτας της ζωής μου, Σουσάνα!
Η μεξικανική αντιπροσωπεία πάει στα κεντρικά της FIFA στη Ζυρίχη.
Θα αντιμετωπίσει την αμερικανική,
με επικεφαλής την Τζάκι Ρος, κόρη του δισεκατομμυριούχου Στιβ Ρος,
που έφερε τον Πελέ και τον αμφιλεγόμενο Χένρι Κίσιντζερ.
Οι Αμερικανοί τα δίνουν όλα,
και σε τρεις μέρες θα ξέρουμε ποια χώρα θα φιλοξενήσει το Μουντιάλ του '86.
ΖΥΡΙΧΗ, ΕΛΒΕΤΙΑ, 1983
Ζοάο.
- Γκιγιέρμο, γύρισες απ' τη σύνταξη. - Μόνο για σένα.
Γνώρισα τον Ζοάο Χαβελάνζε.
Του ανήκει το Μουντιάλ.
Χάρηκα.
Και τον βασιλιά.
Ο Πελέ είναι πιο κοντός απ' όσο φαίνεται.
Η αφεντικίνα του άρχισε την επίδειξη.
Λατρεύω το Μεξικό.
Ήμουν εκεί με τον πατέρα μου στο Μουντιάλ του 1970.
Απίθανο τουρνουά.
Κρίμα που δεν προκριθήκατε.
Βασικά, δεν προκριθήκατε σε οκτώ Μουντιάλ.
Η χώρα σας, εκτός Μουντιάλ, οκτώ φορές.
Γι' αυτό είμαι εδώ, κε Ντε Λα Τόρε.
Ναι, ο Χένρι Κίσιντζερ.
Το τελευταίο Μουντιάλ που πήγαμε ήταν το 1950 στη Βραζιλία.
Τι ειρωνεία, έτσι;
Το μόνο γκολ που βάλατε στο Μουντιάλ
το έβαλε ένας Αϊτινός.
Ένα μηδέν κόντρα στην Αγγλία, με γκολ του Τζόι Γκέιτζενς.
Του Τζο Μάκα.
Του Γκέιτζενς.
- Όχι, του Μάκα. - Του Γκέιτζενς το 38ο λεπτό.
Πρέπει να το τσεκάρω.
Χάρηκα, κύριε Ντε Λα Τόρε.
Χάρηκα.
"Χάρηκα". Τι χάρηκες, μωρή ψηλομύτα;
Δεν υποχωρήσαμε. Αρχίσαμε αμέσως να μαζεύουμε ψήφους.
Συγχαρητήρια, Ροχέλιο.
- Τα πήγες καλά στην CONCACAF. - Πράγματι.
Γι' αυτό είναι σημαντική η στήριξή σου στο Μεξικό.
Η Αίγυπτος έπαιξε ένα ματς στο Μουντιάλ.
Στο Μεξικό μπορείτε να παίξετε με όποιον θέλετε.
Ο δρ Περέιρα έλεγε πάντα
ότι οι Αμερικανοί εφηύραν την ιδέα του Τρίτου Κόσμου.
Γι' αυτό ήμασταν πάντα καλοί φίλοι.
Ξέρεις ότι αγαπώ το Μεξικό.
Ξέρεις κι ότι δεν διευθύνω μόνο την CONCACAF,
Είμαι και CFO στη Λατινική Αμερική.
CFO πού;
Στην ***.
Είμαι οκτώ χρόνια εκεί.
Πρέπει να κοιτάξετε πέρα απ' το ποδόσφαιρο.
Λιβυκές ένοπλες δυνάμεις στο Σουδάν.
Ο πρόεδρος Μουμπάρακ θέλει να τους τελειώσει.
Ξέρατε ότι ο δρ Περέιρα φυλακίστηκε για ληγμένα εμβόλια;
Έχω εντολή από την Ατλάντα να ψηφίσω τους Αμερικανούς.
Ο Κίσιντζερ μίλησε με τον CEO. Λυπάμαι.
Οι ΗΠΑ μπορούν να βοηθήσουν.
Τι προσφέρετε;
Είναι στη φυλακή;
Καληνύχτα.
Αγαπάμε το Μεξικό, αλλά είναι ώρα να φιλοξενήσει άλλος.
ΣΟΥΗΔΙΑ
Πώς ψηφίζετε τους Αμερικανούς; Σοβιετικοί δεν είστε;
ΕΣΣΔ
Μην του μεταφράζεις! Γαμώ το κέρατό μου. Πάμε.
ΗΠΑ 12 - ΜΕΞΙΚΟ 0
Τέλεια. Ευχαριστώ πολύ. Ναι, θα περιμένω εδώ.
Θα με ξαναπάρει σε πέντε λεπτά.
Πολύ ωραία.
Τι θα του πεις;
"Κύριε Ασκάραγκα..." Όχι.
Κάτσε.
"Κύριε Ασκάραγκα, χρειάζομαι χρήματα.
- Είναι επείγον". - Όχι.
"Κύριε Ασκάραγκα". Άσε τις τυπικότητες.
Λοιπόν. Πες ότι είμαι...
Πες ότι είμαι εγώ.
- Τι; - Τι θες, Μαρτίν;
Τι θες; Είσαι μια μέρα εκεί, και τα σκάτωσες κιόλας;
- Μη με κοροϊδεύεις, Σουσάνα. - Ποια είναι η Σουσάνα;
Είσαι με γκόμενα;
Βρε μαλάκα. Σε έστειλα εκεί για να συγκεντρωθείς.
- Λυπάμαι πολύ. - "Λυπάμαι";
"Λυπάμαι πολύ";
Έλεος, Ντε λα Τόρε. Είσαι αφεντικό πια.
Μη μου μιλάς λες κι είμαι το τσιράκι σου.
Θέλω κι άλλα λεφτά, Εμίλιο.
Κι άλλα;
Τι; Ποιος νομίζεις ότι είμαι;
Η πρώην σου, που θα σου πληρώνει τους λογαριασμούς;
Μη με κοροϊδεύεις, Σουσάνα.
- Η Μπεατρίς πλήρωσε έναν χρόνο το ενοίκιο. - Χέστηκα.
Τι σκατά θες, Ντε λα Τόρε;
Ακούστε, κύριε Εμίλιο. Όχι, συγγνώμη, Εμίλιο.
- Ίσως μπορείτε να μου δανείσετε... - "Ίσως".
Δεν έχεις αρχίδια, Ντε λα Τόρε.
Δεν ξέρω πια ποιος μ' έχει πιάσει απ' τα αρχίδια,
η Σουσάνα ή ο Εμίλιο.
Έχω μπερδευτεί.
Θέλω να πηδήξω τον Εμίλιο Ασκάραγκα.
Ναι.
Είναι...
- Σήκωσέ το. - Πάω.
Εμπρός.
Ήμουν σε σύσκεψη. Τι θες;
Εμίλιο...
Συγγνώμη για την ενόχληση,
αλλά χρειαζόμαστε χρήματα, για να διαπραγματευτούμε.
Αλήθεια; Μήπως θες να σου κάνω κι ένα μασαζάκι;
Οι Αμερικανοί έβαλαν τα μεγάλα μέσα, κι εμείς έχουμε ψίχουλα.
Πώς πήγε σήμερα;
Καλά. Πολύ καλά.
Όχι, πήγε άσχημα, αλλιώς δεν θα με έπαιρνες.
Τι έγινε; Πρόσφερες κάτι που δεν έχεις;
Όχι.
Εμίλιο, συγγνώμη που το λέω.
Το πρόβλημα είναι ο Γκιγιέρμο Κανιέδο.
Εξαργυρώνει χάρες απ' τον Β' Παγκόσμιο Πόλεμο.
Το πρόσεξε κι ο Κίσιντζερ. Μας έχουν πάρει φαλάγγι.
Κύριε Εμίλιο...
Σκέφτομαι.
Έχεις στιλό;
- Ναι, ακούω. - Θα σου δώσω τη διεύθυνση της τράπεζας.
Περίμενε, όχι. Άκουσέ με πρώτα.
Στο εξής, παίξ' το σαν να κερδίζουμε.
Κάθε φορά.
Ακόμα κι όταν πάει χάλια, μίλα σαν να κερδίζουμε.
- Ξόδευε σαν να κερδίζουμε. - Σαν εσένα μιλάει.
Και γιόρτασε σαν να κερδίζουμε.
Κατάλαβες;
- Μάλιστα. - Γράφε τώρα.
Μην απογοητεύεστε.
Πάμε να το γυρίσουμε.
Πάμε.
Η δέσμευση ότι θα μας ψηφίσετε που μας στείλατε πριν από τρεις βδομάδες.
Και το δείγμα ευγνωμοσύνης
που σας στείλαμε την περασμένη βδομάδα.
Δείξ' το στην ♪
ως απόδειξη ότι μας έταξες ψήφο.
- Αλλάζει η ημερομηνία στο φαξ; - Έλα, Ροχέλιο.
Πώς θα το κάναμε αυτό;
Ναι;
Για τον σκοπό σας.
Μεξικό...
Ογδόντα έξι.
Θα πληρώσετε τα έξοδα της ομάδας μου;
Όχι, έχει ήδη αρκετά εκεί.
Εντάξει. Θα καλύψω εγώ τα έξοδα.
Γιορτάζουμε σαν να κερδίζουμε. Σωστά, κύριε Γκιγιέρμο;
Πάμε για δουλειά.
Πάμε, αδερφέ.
Έλα.
Άλλο ένα!
Μεξικό!
Φτάνει. Πρέπει να ψηφίσουμε αύριο.
ΗΠΑ 4 - ΜΕΞΙΚΟ 8
"Η διοργάνωση του τουρνουά
θεωρείται θέμα εθνικού ενδιαφέροντος
και διεθνούς ευθύνης".
Τι έγινε;
- Τη γαμήσαμε. - Γιατί;
Χάσαμε Μοζαμβίκη, Αίγυπτο, ΕΣΣΔ.
Ελάτε. Μη σας δουν έτσι.
Τι; Πώς έγινε αυτό;
Ο Κίσιντζερ έδωσε πυραύλους στην Αίγυπτο, έδωσε τα τριπλάσια στη Μοζαμβίκη
κι έβαλε τον Πελέ να δειπνήσει με τον Βασίλι Κουζνετσόφ.
- Με ποιον; - Τον Βασίλι...
Δεν έχει σημασία. Τη γαμήσαμε.
- Τι έγινε; - Τίποτα, μωρό μου.
Κοιμήσου. Δεν είναι τίποτα, αλήθεια.
Ελάτε τώρα, κύριε Γκιγιέρμο.
Για κάποιον λόγο φτάσαμε ως εδώ.
Θα το διορθώσουμε εμείς οι δύο.
Θα το διορθώσουμε; Άκου τι θα γίνει.
Θα κάνεις την παρουσίαση, θα πεις τις ανοησίες σου.
Ο Αιγύπτιος θα σε πει βλάκα.
Κι ο απεσταλμένος της Σοβιετικής Ένωσης θα σε πει βλάκα.
Και της Μοζαμβίκης το ίδιο.
Και πάει λέγοντας.
Όλοι θα σε πουν βλάκα,
για να μην είναι οι βλάκες που δεν σε είπαν βλάκα.
Ξέρετε κάτι;
Πάμε στη FIFA. Οι δυο μας. Τώρα.
Το αμάξι έρχεται σε 45 λεπτά.
Θα πάρουμε ταξί. Ελάτε, σας παρακαλώ.
Ετοιμαστείτε. Τα λέμε σε πέντε.
Δεν πρέπει να σας δουν έτσι. Μην ξεχνάτε, κερδίζουμε.
Κερδίζουμε!
- Σε πέντε λεπτά. Πάμε. - Σε πέντε.
Ήσουν πίσω.
Ήρθατε νωρίς. Γκιγιέρμο.
Τα λέμε σε λίγο.
Καλώς ήρθατε.
Θα ακούσουμε τις καταληκτικές δηλώσεις του Μεξικού. Ευχαριστούμε.
ΟΥΡΟΥΓΟΥΑΗ - ΟΥΓΓΑΡΙΑ - ΑΥΣΤΡΑΛΙΑ - ΕΣΣΔ
Ευχαριστώ, κύριε πρόεδρε της FIFA, κύριε Ζοάο Χαβελάνζε.
Αδερφέ, φίλε.
Θα ήθελα να ξεκινήσω επισημαίνοντας
ότι το Μεξικό έχει ήδη φιλοξενήσει ένα Μουντιάλ.
Κι όχι ένα οποιοδήποτε Μουντιάλ, το καλύτερο στην ιστορία.
Πότε στέφθηκε βασιλιάς ο Πελέ; Στο Μεξικό '70.
Πού έγινε ο αγώνας που τα ΜΜΕ αποκάλεσαν αγώνα του αιώνα;
Στη χώρα μου. Στο Μεξικό '70.
Τι κάναμε στο Μεξικό τα τελευταία 13 χρόνια;
Επεκτείναμε τις υποδομές,
εντείναμε την προετοιμασία.
Στο Μεξικό είμαστε έτοιμοι.
Έχουμε αποδείξει ότι έχουμε την ικανότητα αλλά και τη δίψα.
Να ξέρετε ότι ελάχιστα πράγματα μας ενδιαφέρουν όσο το ποδόσφαιρο.
Σήμερα θα επιλέξετε μεταξύ χρημάτων και καρδιάς.
Ή θα επιλέξετε
μια χώρα που εισβάλλει σε όποια δεν μπορεί να αγοράσει
ή εμάς, που μας καθορίζει το ποδόσφαιρο και ζει στην καρδιά μας.
Σας ευχαριστώ πολύ.
Ευχαριστούμε, Μεξικό.
Καλή η ομιλία σε στιλ PRI, έτσι;
Όσο μιλάει ο κύριος, να σας πω γιατί ζήτησα απ' τον Κανιέδο
να φτάσουμε πρώτοι στη FIFA.
Σκέφτηκα κάτι, για να ανακτήσουμε τις ψήφους που μας πήραν οι Αμερικανοί.
Έβαλα μαζί όλους τους αντιπροσώπους που θα μας ψήφιζαν σίγουρα.
Δηλαδή, αυτούς που δεν θα με έλεγαν βλάκα.
Ας ακούσουμε τις ψήφους.
Μεξικό.
ΓΟΥΑΤΕΜΑΛΑ
ΧΙΛΗ
Ψηφίζω το Μεξικό.
Η Σουηδία ψηφίζει το Μεξικό.
Έτσι, όταν άρχισαν να ακούν "Μεξικό",
οι άλλοι κατάλαβαν ότι ίσως οι ΗΠΑ δεν θα πάρουν πλειοψηφία.
Μεξικό.
Ποιος ηλίθιος θα ψηφίσει κόντρα στη χώρα που φαίνεται ότι κερδίζει;
ΕΣΣΔ
Μεξικό.
ΜΟΖΑΜΒΙΚΗ
Μεξικό.
ΑΓΓΛΙΑ - ΑΙΓΥΠΤΟΣ
Ηνωμένες Πολιτείες.
Συγχαρητήρια στο Μεξικό.
Τους συντρίψαμε!
Ήταν απίστευτο. Το καλύτερο ήταν η επιστροφή στο Μεξικό.
Ποιος;
Ποιος την έφερε στους Αμερικανούς;
Ποιος τους την έφερε;
Από εκείνη τη στιγμή, ο Τίγρης ανέλαβε το Μουντιάλ.
Απ' τις δορυφορικές μεταδόσεις μέχρι την επιλογή της μπίρας,
αυτός αποφάσιζε.
Ποιος έχει κότσια, ε;
Ήταν τεράστια επιχείρηση.
Μου έδωσε ένα μπόνους που μου άλλαξε τη ζωή.
Κι είχαμε πια τα χρήματα για να αναβαθμίσουμε τη FEMEXFUT.
Άγκους!
- Είσαι τεράστιος, Μαρτίν. - Ευχαριστώ.
Ευχαριστώ. Σας ευχαριστώ.
Ευχαριστώ.
Να πάρει, κύριε Ντε λα Τόρε!
- Καρδόσο. Τι σου είχα πει; - Είστε ο καλύτερος.
Μπορείς να την πάρεις;
Ξέρετε κάτι; Το χειροκρότημα είναι και για τη Μαϊρίτα.
Μπράβο, Μαϊρίτα!
Ευχαριστούμε!
Η Μαϊρίτα μας έφερε σ' αυτό το γραφείο. Ευχαριστούμε, Μαϊρίτα.
Πολλοί το ξέρετε ήδη,
αλλά πρέπει να το πούμε και να το γιορτάσουμε.
Από σήμερα, είναι επίσημο.
Το Μουντιάλ του 1986 θα γίνει στο Μεξικό!
Χάρη σ' εσάς.
Σας ευχαριστώ.
Θρύλος!
Ας τους δείξουμε τι μπορούμε να κάνουμε σ' αυτήν τη χώρα.
Δεν ήταν εύκολο.
Είχε μεγάλο κόστος, ακόμα και προσωπικό κόστος.
Αυτό περιμένω απ' όλους σας.
Αυτό ακριβώς.
Δεν θέλω άτομα που δουλεύουν σκληρά.
Θέλω στρατιώτες. Σαν τον Άγκους.
- Στρατιώτες! - Ναι!
Θέλω στρατιώτες, γαμώτο!
Θέλω να γίνεις στρατιώτης!
Θα διοργανώσουμε το καλύτερο Μουντιάλ στην ιστορία!
Το δεύτερο Μουντιάλ στο Μεξικό
εκτόξευσε τη μεταμορφωτική δύναμη της χώρας.
Τηλεπικοινωνίες, τουρισμός, υποδομές.
Η οικονομική δυναμική αυξάνεται,
κι η διεθνής θέση του Μεξικού φαίνεται ασταμάτητη.
Η χώρα σφύζει από ελπίδα, περηφάνια και εθνική ενότητα.
Ο κόσμος έχει στραμμένο το βλέμμα στο Μεξικό,
χάρη στη μαγεία του ποδοσφαίρου.
Ήμασταν στην κορυφή.
Ήταν πολύ κουλ τότε να είσαι Μεξικανός.
Ως πρόεδρος της FEMEXFUT,
είναι τιμή μου να ηγούμαι του φαινομένου που λέγεται Μεξικό '86.
Αν το Μουντιάλ του 1970 ήταν σημαντικό,
το Μουντιάλ του 1986 θα 'ναι ιστορικό.
Στην κορύφωση, ήμουν ο ήρωας.
Όλοι ήθελαν να με γνωρίσουν, να βγάλουν φωτογραφία μαζί μου.
Γίνονται σπουδαία πράγματα.
Η αγάπη του κόσμου.
Η αγάπη όλης της ποδοσφαιρικής κοινότητας.
Το Μεξικανικό Πανεπιστήμιο Αθλητισμού
απονέμει τιμητικό διδακτορικό.
Το είχα τάξει στον πατέρα μου.
Όχι, έλα.
Ποιος Χένρι Κίσιντζερ, έτσι;
Ο βασιλιάς Πελέ, ναι.
Δεν αντιστάθηκα, του ζήτησα αυτόγραφο.
Φαντάζομαι ότι ο κος Κανιέδο έπαιξε σημαντικό ρόλο.
Έτσι θα πίστευα κι εγώ, αλλά...
Μην παρεξηγηθώ, αλλά δεν γίνεται να ζούμε με παλιούς θριάμβους.
Πάει μια δεκαετία απ' το Μουντιάλ '70.
Κι ο πρόεδρος της FEMEXFUT
πρέπει να επιβάλλει το όραμά του.
- Έτσι; Ναι. - Ναι.
Έτσι είναι. Έτσι είναι η ζωή.
Να ξεχάσουμε τους θριάμβους της δεκαετίας του '60;
Έχω γίνει θεσμός.
Γιατί δεν λες ότι χρειάζομαι πάνα τα βράδια;
Πιο γρήγορο.
Κύριε Γκιγιέρμο.
Αφού τα ξέρετε.
Ξέρετε πώς είναι τα ΜΜΕ.
Δεν την ήξερα τη δημοσιογράφο. Μια Τάνια κάτι.
Πήγες κόντρα στον Κίσιντζερ;
Στην κόρη του Στιβ Ρος;
Θα προσθέσεις κι άλλους στη λίστα;
Έχετε δίκιο. Είναι κρίμα.
Θα προσέχω πιο πολύ, για να μη με παρερμηνεύουν.
Θα προσλάβουμε το προπονητικό τιμ των Πούμας.
Η Αμέρικα είναι πρωταθλήτρια.
Το ξέρω. Αλλά θέλουμε να 'ναι ικανοποιημένος ο Ούγκο.
Θα πάρουμε τον προπονητή που είχε.
Αυτό θα εξοργίσει τον ιδιοκτήτη της Αμέρικα.
- Που έχει και το Μουντιάλ. - Κι είναι καλός στις επιχειρήσεις.
Ο Ούγκο φέρνει χρήμα.
Θα μιλήσω στον κο Εμίλιο.
Μην ανησυχείτε, κε Γκιγιέρμο.
Αν δεχτώ, θα είναι με τους όρους μου.
Βεβαίως. Ό,τι πεις.
Θέλω να πάνε όλοι οι παίκτες για προετοιμασία.
- Όπως πάντα, όχι; - Για έναν χρόνο.
Έναν χρόνο; Αποκλείεται.
Τι εννοείς, Μπόρα;
Σοβαρολογείς;
Τι να κάνω με το πρωτάθλημα;
Θα πάρεις έναν χρόνο τους καλύτερους παίκτες;
Θα μείνω με τους αναπληρωματικούς;
Εγώ προπονώ την εθνική. Εσύ κάνεις τη δουλειά σου.
Εντάξει. Για πάμε!
Πάμε, παιδιά!
Θέλει κότσια, για να ζητήσετε απ' τον Ούγκο Σάντσες να παραιτηθεί.
Δεν μπορώ να πω στον Μπόρα ποιον να βάλει αρχηγό.
Όλοι ξέρουν ποιος είναι ο αρχηγός, όμως.
Γιατί να μην έχω τον τίτλο;
Ο Μαραντόνα είναι αρχηγός της Αργεντινής.
Ο Πλατινί, της Γαλλίας. Ποιος πρέπει να 'ναι ο αρχηγός εδώ;
Κάντε τους υπολογισμούς.
Αν δεν γίνεται, εντάξει.
Θα περιμένουμε την Ιταλία το '90.
Άκου, Ούγκο.
Δεν ξέρεις τι θα έκανα για να 'μαι το εννιάρι της ομάδας.
Να έχω βάλει τα γκολ σου.
Να έχω τα βραβεία, τα λεφτά σου.
Έχεις ταλέντο.
Έχεις μαγεία.
Μοιράσου την.
Κάνε χαρούμενη τη χώρα, Ούγκο.
Νομίζετε ότι θα με πείσετε μ' αυτά τα τετριμμένα;
Έπρεπε να προσπαθήσω.
Μάλιστα.
Εντάξει, Ούγκο.
Τι θέλεις;
Δεν θέλω πολλά.
Τα συνηθισμένα.
Δεν μπορώ να δεσμευτώ με τους χορηγούς.
Έχω δεσμευτεί αλλού.
Και με το απαιτητικό πρόγραμμα
κι όλα τα φιλικά που έχουν προγραμματίσει...
Είναι πολλά τα θέματα.
Θα σου κάνω μια πρόταση. Αλλά θα μείνει μεταξύ μας.
Κάνε όσες διαφημίσεις θες, Ούγκο.
Έχε όσες "δεσμεύσεις" θες.
Κι όλο αυτό με την αρχηγία θα το αφήσουμε πίσω μας, ναι;
Ο Ούγκο έκανε περιουσία απ' τις διαφημίσεις.
Δεν ήταν χαζός. Ούτε οι άλλοι.
Μόνο απ' τις ανακαινίσεις των σταδίων,
τις αναθέσεις συμβολαίων και τις χορηγίες,
η FEMEXFUT διαχειριζόταν μια περιουσία.
Μέσα σ' όλα αυτά, ήμουν κι εγώ.
Απ' τη μία ο Ασκάραγκα,
κι απ' την άλλη ο πολιτικός που διαχειριζόταν το μπάτζετ.
Ο Τίγρης άνοιξε το σπίτι του,
κι εγώ το μοιραζόμουν με τη Σουσάνα.
Εγώ ήμουν εκεί, κι ήρθε ο βλάκας με το κόκκινο κοστούμι και το σφυρί.
Αλήθεια;
Ήθελα να τον σκοτώσω.
Και κοίτα πού είναι τώρα.
Βγάζει πιο πολλά απ' τον Πιμστέιν και τον Ερνέστο.
Εμίλιο, βάλε τον Τσαπουλίν πρωταγωνιστή στις διαφημίσεις.
Ναι, να βουίζει το στάδιο κι οι δρόμοι προς το Κερέταρο.
Πάρ' τον, Μαρτίν.
Θα συμπεριλάβουμε τον μισθό του στην προσφορά.
- Θα βγούμε όλοι κερδισμένοι. - Πώς πάει αυτό;
Μια χαρά. Ο προμηθευτής λείπει.
Ο φάκελος είναι έτοιμος, με τη σφραγίδα της FEMEXFUT.
Σ' το είπα. Δικός μας είναι.
- Μέμο! - Τι;
Δεν με πίστευες, ρε κάθαρμα.
Δεν μου ήταν εύκολο μ' αυτόν.
Τι είναι αυτά, κύριε Γκιγιέρμο;
Χωρίς παρεξήγηση.
Έχουμε γνωριστεί, έτσι;
Ναι.
Πού; Θύμισέ μου.
Στο Ακαπούλκο.
Στο σπίτι του Πάκο Κιντανίγια.
Γυναίκα του είσαι;
Ήμουν.
Ξέρω ποια είσαι.
Ήταν στο πρωτοχρονιάτικο πάρτι στο Λος Άντζελες.
- Ναι. Φοβερό πάρτι, Πάουλα. - Ναι.
Ξέρεις τον Πάκο;
Όχι.
Φοβερός τύπος. Πού είναι;
Βασίλισσα σε είχε.
Το σπίτι της στο Ακαπούλκο...
Σπιταρόνα, αγάπη μου. Και τι θέα!
- Πράγματι. - Σαν από περιοδικό. Έπαυλη.
Θα σου κοστίσει πολλά αυτή.
Όχι, πώς σας ήρθε; Αυτός θα μου κοστίσει.
- Αλήθεια; - Ναι.
Αγάπη μου, θυμάσαι τι παρτάρες κάναμε σ' εκείνο το σπίτι;
- Εννοείται. - Ποιος ήταν ο μουσικός που είχατε;
- Ο Μπάρι Μάνιλοου. - Ναι. Θυμάσαι; Ήταν απίστευτο.
Οι πριγκίπισσες δεν αλλάζουν γούστα. Τον νου σου, φίλε.
Δες εμένα και τη Βερίτο μου. Όλα στο πιάτο.
Όχι, Βέρο. Τα πιάτα μια χαρά είναι.
Τους μαλάκες δεν αντέχω.
Εντάξει, αρκετά κουτσομπολέψαμε.
Θα μιλήσω λίγο με τους κυρίους. Μας συγχωρείτε, κυρίες μου.
Πες μου κάτι, χρυσό μου.
- Ποιος κράτησε το σπίτι; - Ο Πάκο το κράτησε.
Έχω τον καλύτερο δικηγόρο αν θες.
- Συγγνώμη, δεν μπορούσα να κρατηθώ. - Όχι.
Μη ζητάς συγγνώμη. Είναι μαλάκας.
Δεν ξέρεις ποιος είναι ο Πάκο.
- Όχι, δεν θέλω να ξέρω. - Καλό δρόμο.
- Τι; Φεύγετε κι εσείς; - Ναι, Πάουλα. Ευχαριστώ.
- Χαρά μου. - Ήταν υπέροχα.
- Θέλω το τηλέφωνό σου. - Μαρτίν.
Παρά τα μικροπροβλήματα, η αλήθεια είναι πως όλα πήγαιναν καλά,
μέχρι που εννιά μήνες πριν απ' το Μουντιάλ συνέβη αυτό.
19 Σεπτεμβρίου 1985.
Ο σεισμός είχε μέγεθος 8,1 Ρίχτερ.
Έγινε στις 7:19 το πρωί.
Το επίκεντρο είναι
στις 16,5° βόρειο γεωγραφικό πλάτος
και 10,3° δυτικό γεωγραφικό μήκος.
Η FIFA συμμερίζεται τον πόνο σας.
Να ξέρετε ότι θα είμαστε πάντα δίπλα σας.
Ευχαριστώ πολύ, Ζοάο. Μας συγκινούν τα λόγια σας.
Για να δείξουμε το ενδιαφέρον μας, θέλουμε να επικεντρωθείτε στα σημαντικά.
Αυτό κάνουμε, Ζοάο.
Θέλουμε να επικεντρώσετε πόρους κι ενέργεια στον κόσμο.
Ζοάο, δεν θα μας πάρετε το Μουντιάλ, έτσι;
Το χειρότερο τώρα είναι να χάσουμε το Μουντιάλ.
Όλοι είναι τρομοκρατημένοι.
Ας ηρεμήσουν τα πράγματα.
Θα προχωρήσεις πιο ήρεμα μετά.
Η χώρα χρειάζεται κάτι για να ανακάμψει.
Κι είναι εδώ! Εδώ ακριβώς!
Θέλω...
Θέλω μια πρόταση για τον Εμίλιο. Θα βρεθούμε για πέντε λεπτά.
...εγκλωβισμένοι.
Στην οδό Χουάρες, υπάρχουν πολλά συντρίμμια.
Στη Χαλίσκο, κατέρρευσε ένα κτίριο...
Συγγνώμη, αγάπη μου.
Το ξενοδοχείο έχει σπασμένα παράθυρα...
Το 'χω χάσει.
...κατέρρευσε και το ξενοδοχείο De Carlo...
Έλα.
Πολλοί είναι ακόμα εγκλωβισμένοι
και δεν έχουν διασωθεί από στέγες και ταράτσες.
Αυτή είναι η κατάσταση στην Πόλη του Μεξικού.
Πρέπει να πάρω τη Μαϊρίτα, να μου κανονίσει συνάντηση με τον Εμίλιο.
Δεν θα αργήσω.
Στους δρόμους του Μοντερέι,
αποκλείστηκε μια μεγάλη περιοχή.
Δώσ' μου τη Μαϊρίτα.
Ο κύριος Ντε λα Τόρε, το αφεντικό της.
Τι εννοείς;
Όλοι έχουμε έκτακτα.
Σεισμός έγινε, αλλά δεν παρατάμε τη δουλειά.
Βρες κάποιον να με συνδέσει με τον κύριο Ασκάραγκα.
Βρες τον!
Δεν είναι επίσημο ακόμα, αλλά ίσως το κάνουν στη Γερμανία.
Προσφέρθηκαν ήδη κι οι Ιταλοί κι οι Γάλλοι.
Πρέπει να επισπευστούν οι επιθεωρήσεις,
για να αποδείξουμε ότι τα στάδια είναι άθικτα.
Πρέπει να κρατήσουμε χαμηλά το κόστος επισκευών.
Γαμώτο μου! Σοβαρολογείς; Για στάδια μιλάμε.
Όσο εσύ πίνεις το καφεδάκι σου,
ποιος ξέρει πόσοι θάφτηκαν στα ερείπια του Τσαπουλτεπέκ!
Δικοί μου άνθρωποι!
Ξέρω ότι είναι μια τραγωδία, δεν χρειάζεται να μου το λέτε.
Χτύπησε κι εσάς και την εταιρεία.
Ακούγεται σκληρό, αλλά κάποιος πρέπει να σκεφτεί και το μέλλον.
Είναι σημαντικό. Η χώρα πενθεί.
Πρέπει να κρατηθούμε από κάτι.
Το ποδόσφαιρο μπορεί να 'ναι ανοησία.
Είκοσι δύο ηλίθιοι που κυνηγάνε ένα τόπι.
Αλλά λίγα πράγματα δίνουν τόση χαρά,
όσο η ελπίδα ότι, ακόμα κι αν χάνουμε, μπορεί και να κερδίσουμε.
Γαμώτο, κύριε Εμίλιο. Είναι χρυσάφι!
Μα τι λέω, το ξέρετε καλά. Είστε ο καλύτερος σ' αυτό.
Τι σκέφτεσαι;
Αν ο Γκιγιέρμο φέρει τον Χαβελάνζε,
θα φροντίσω να κρατήσουμε το Μουντιάλ.
Εμπιστευτείτε με.
Μπορούμε να σε εμπιστευτούμε;
Ναι, φυσικά και μπορείτε να με εμπιστευτείτε.
Αν έρθει η FIFA, δεν πρέπει να χάσεις τη συγκέντρωσή σου.
Γιατί να τη χάσω;
Σε κάποιες περιπτώσεις, καλύτερα να λείπουν οι κυρίες.
Το αστειάκι της δικιάς σου μας κόστισε με τον υπουργό Βαλενζουέλα.
Ναι, σας οφείλω μια συγγνώμη.
Μεγάλη ντροπή. Μέσα στο ίδιο σας το σπίτι, κε Εμίλιο.
Όχι...
Αυτή η κωλοσχέση τελείωσε με το που βγήκαμε έξω.
Είχαμε καιρό προβλήματα, αλλά δεν ξέρω τι με έπιασε.
Βασικά, ξέρω. Αυτές οι κωλοφούστες.
Οι φούστες.
Αλλά τελείωσε. Είμαι συγκεντρωμένος.
Μέμο, θα επικοινωνήσεις με τον Χαβελάνζε.
Ναι, θα το κανονίσω.
Μην τα σκατώσεις, Μαρτίν.
Στον πιο ισχυρό άντρα του Μεξικού λες αυτό που θέλει να ακούσει.
Άλλωστε, έπρεπε να επικεντρωθούμε στον Χέρμαν Νόιμπεργκερ,
που έστειλε η FIFA να αποφασίσει αν θα κρατούσαμε το Μουντιάλ.
Καλώς ήρθατε στη FEMEXFUT. Πώς ήταν η πτήση;
Μεγάλη.
Να πιούμε ένα καφεδάκι. Θέλετε; Καφέ.
Είναι μεξικανική κεραμική Ταλαβέρα.
Η επιτροπή της FIFA το εξέτασε ενδελεχώς.
Λυπούμαστε πολύ για τα πρόσφατα γεγονότα,
αλλά το Μουντιάλ δεν μπορεί να γίνει εδώ, κύριοι.
Δύο μέρες πριν, είχε γίνει συνάντηση στην Ελβετία.
Κοίτα εδώ τραγωδία.
Το τουρνουά πρέπει να γίνει σε ασφαλές μέρος.
Οι ΗΠΑ έχουν τους πόρους.
Αλλού, ίσως δεν γίνει Μουντιάλ το '86.
Ξέρετε κάτι;
Κι εγώ θα έκανα ό,τι έκανε η γκρίνγκα.
Μιας κι ήρθες, θέλουμε να σε ξεναγήσουμε στην πόλη.
Πάμε;
Ξέρω ότι αυτήν τη στιγμή
όλος ο κόσμος μιλάει για την πόλη που κατέρρευσε,
αλλά υπάρχει κάτι που οι εφημερίδες
και οι ειδήσεις δεν θέλουν να μάθεις, Χέρμαν.
Αυτό θέλουμε να σου δείξουμε.
Πάμε!
Κουνήσου, Μάικ.
Δεν είναι εύκολο, έτσι;
Να το βλέπεις.
- Και... - Η κολόνα!
Αυτοί είναι πολίτες, έτσι;
Πολίτες που βοηθάνε άλλους πολίτες.
Ήρθαμε για να μην το ακούς από άλλους,
να το δεις μόνος σου.
Τώρα θέλουμε να σε καλέσουμε στο στάδιο.
Κοντά είναι. Στα 20 λεπτά.
Ήταν στα 20 λεπτά,
γιατί είχαμε ζητήσει απ' τον πρόεδρο να κλείσει τον αυτοκινητόδρομο.
Και κλείσαμε και τις λακκούβες.
ΝΕΣΑ
Ωραία.
- Από εδώ. - Πάμε.
Παρακαλώ.
Το Στάδιο Νέσα 86.
Άθικτο κι ανακαινισμένο για το Μουντιάλ μας. Έλα.
Η αλήθεια είναι ότι μόνο κάτι μερεμετάκια κάναμε.
Αλλά 20.000 πακέτα τροφίμων και πολλή διασκέδαση
μας βοήθησαν να γεμίσουμε το στάδιο.
Τι λες; Για να δω.
Χέρμαν!
Σ' ευχαριστώ που ήρθες. Ευχαριστώ.
Θες να μιλήσεις πρώτος;
- Άντε, πες τους. - Παρακαλώ.
Πες γιατί δεν θα γίνει εδώ το Μουντιάλ.
Όχι, βρε.
Πλάκα κάνουμε.
Έλα, Χέρμαν. Σήμερα γιορτάζουμε. Δεν μιλάμε.
Χαλάρωσε. Απόλαυσέ το.
Καλημέρα.
Σας ευχαριστώ πολύ που ήρθατε.
Θα ήθελα να ξεκινήσω λέγοντας πως σήμερα είμαι εδώ,
γιατί, όπως κι εσείς, στάθηκα τυχερός.
Πράγμα που δεν συνέβη στους γείτονές μου.
Κι όλα αυτά τα μερόνυχτα
που, όπως κι εσείς σίγουρα,
πέρασα αφαιρώντας συντρίμμια,
ψάχνοντας πτώματα,
σκεφτόμουν "Έχω μια ευθύνη".
Σ' αυτήν τη χώρα άξιζε να πιστέψει.
Το Παγκόσμιο Κύπελλο πρέπει να μείνει στο Μεξικό!
Οπότε, κύριε Νόιμπεργκερ,
όπως βλέπετε,
το στάδιο είναι σε άριστη κατάσταση.
Αλλά δεν είναι αυτό το θέμα.
Το θέμα είναι αυτός ο κόσμος.
Αυτοί οι άνθρωποι που ήρθαν οικειοθελώς σήμερα εδώ,
για να μας θυμίσουν ότι είμαστε έτοιμοι να υποδεχτούμε όλο τον κόσμο
και να γιορτάσουμε μεγαλοπρεπώς. Ναι ή όχι;
Ναι, κύριε Νόιμπεργκερ.
Ο σεισμός μάς χτύπησε,
αλλά δεν μας έριξε.
Γι' αυτό αυτή η χώρα αξίζει να φιλοξενήσει και να γιορτάσει
το καλύτερο Παγκόσμιο Κύπελλο που έχει γίνει ποτέ!
Καλώς ήρθες στο Μεξικό, Χέρμαν!
Εδώ είναι Μεξικό.
Πιες λίγο.
...στο Μουντιάλ.
Εντάξει.
Να βγάλουμε φωτογραφία;
Γκολ, ρε φίλε!
- Όχι. - Ζήτω το Μεξικό!
Κοίτα, Χέρμαν. Ένα δωράκι.
Για την απόφασή σου.
Ευχαριστώ.
Ευχαριστώ!
Τι τύπος!
Είδες; Έπρεπε να συγκεντρωθείς.
Ναι.
Δεν είναι οι γυναίκες το πρόβλημα, Μαρτίν.
Δες εμένα, ας πούμε. Τρελαίνομαι για τις γυναίκες.
Αλλά δεν θα τις αφήσω να με κάνουν ό,τι θέλουν.
Και δεν είναι τόσο δύσκολο όσο νομίζεις.
Κοίτα, κάποια στιγμή στη ζωή,
σημασία έχει να οργανωθείς.
Αυτό είναι όλο.
Αν είσαι ερωτοχτυπημένος,
μπορούμε να σε βοηθήσουμε.
Δεν καταλαβαίνω τίποτα, κε Εμίλιο. Τι;
Από τώρα ως το Μουντιάλ, θα είσαι παντού.
Πολλές εκδηλώσεις, πολλές κάμερες.
Κοίτα πόσο ενθουσιάζεσαι, ρε μαλάκα.
Θα χρειαστείς συνοδό, έτσι;
Κάποια γνωστή, όπως η Λουσία, ας πούμε.
Απ' το La Colorina;
- Όχι, με τίποτα. - Τι; Όχι;
Δεν είμαι μάγκας σαν εσάς.
Δεν μπορώ να κάνω δύο πράγματα μαζί, χάνομαι.
Κακό του κεφαλιού σου.
Μετά την τελετή έναρξης, θα το σκεφτώ.
Μιλάς με την πρώην σου;
- Όχι, γιατί; - Όχι;
Όχι.
Η Πάουλα έχει κολλήσει με το σπίτι. Αυτό που είχε με τον Πάκο Κιντανίγια.
- Μη μου πείτε. - Ναι.
- Τη χώρισα. - Τι;
Καλύτερα, δεν κάνει για σένα αυτή.
Στην υγειά σου, ρε.
Μπράβο σου.
Μπράβο.
Αγάπη μου.
Είσαι έτοιμη να πας στην τελετή έναρξη του Μεξικό '86
στο θεωρείο του προέδρου;
Τον έπεισες.
Έπρεπε να τον δεις.
Το κορόιδο ήταν έτοιμο να ζητήσει ιθαγένεια.
Ήταν απίστευτο.
Εγώ γιατί δεν ήρθα;
Ήταν μόνο άντρες, αγάπη μου.
Όπως όταν εκλέγεται πάπας. Πολύ βαρετό.
Καλά. Την επόμενη φορά θα έρθω.
Ή θα έχουμε χωρίσει ως τότε;
Τι;
Με πήρε η Πάουλα Κούσι το πρωί,
να μου πει πόσο λυπάται που εσύ κι εγώ χωρίσαμε.
Όχι... Αποκλείεται. Σοβαρά;
Τρελάρα.
Δεν την πίστεψες, έτσι;
Την είδες στο δείπνο. Δεν πάει καλά.
Αλλά είναι περίεργο.
Ποιο πράγμα;
Να επινοεί ιστορίες για εμάς ο Ασκάραγκα.
Για ποιον λόγο;
Δεν ξέρω. Δεν τους γνωρίζω.
Αυτός φαίνεται λίγο ψευταράς, έτσι;
Μαρτίν.
Πες μου την αλήθεια.
Την αλήθεια σού λέω.
Δεν έγινε τίποτα απ' αυτά;
Δεν έχω ιδέα σε τι αναφέρεσαι.
- Μαρτίν. - Τι;
Κοίτα...
Δεν είμαι ο Ασκάραγκα ή η Πάουλα Κούσι.
Σ' εμένα λες ψέματα.
Τι θέλεις να σου πω;
Γαμώτο. Με νευριάζει όταν δεν με πιστεύεις, Σουσάνα.
Με πληγώνει.
Γαμώτο. Σοβαρά τώρα;
Τι άλλο να κάνω;
Τι άλλο;
Δεν ξέρω τι πέρασες με τον μαλάκα τον Πάκο.
- Αλλά εγώ δεν είμαι αυτός. - Να πάρει, Μαρτίν.
Με εκπλήσσει που λες συνέχεια ψέματα.
Κι εσύ κρίνεις.
Πολύ ειλικρινής.
Ας μιλήσουμε για την εμπιστοσύνη.
Αυτό είναι το θέμα. Η εμπιστοσύνη.
Γυναίκα ενός εγκληματία.
Ήσουν τέσσερα χρόνια σύζυγός του. Εγώ πότε θα το μάθαινα, αγάπη;
Φύγε, Μαρτίν.
Εντάξει.
Όχι, γαμώτο. Εννοείται ότι θα φύγω!
Γαμώτο... Τι ηλίθιος! Δεν το πιστεύω.
Εννοείται ότι θα φύγω.
Για να μη νιώθεις άβολα, θα πάω σ' ένα ξενοδο...
Τα γαμημένα τα κλειδιά σου. Πάρ' τα!
Ξέρω.
Είμαι ηλίθιος.
Η Σουσάνα ήταν ό,τι καλύτερο είχα,
κι εγώ κατάφερα να τα γαμήσω όλα.
Κι έτσι παρέμεινα ως τις 31 Μαΐου 1986.
Πάνω από 100.000 άνθρωποι στο Στάδιο Αζτέκα.
Ποιος να το 'λεγε;
Τόσα χρόνια δουλειάς, θυσιών...
Το Μουντιάλ ξεκίνησε πολύ καλά, κι εγώ κατέρρεα.
Πρώτος αγώνας. Μεξικό κόντρα στο Βέλγιο.
Έρχεται η μπάλα... Και γκολ!
Κιράρτε! Ο Φερνάντο Κιράρτε βάζει το πρώτο γκολ...
Κόρνερ. Τη στέλνει στην περιοχή. Αγκίρε, γκολ!
Γκολ απ' τον Ούγκο Σάντσες!
Φανταστικό γκολ...
Δεύτερο ματς του Μεξικού με την Παραγουάη.
Πέναλτι για το Μεξικό!
Ο Ούγκο Σάντσες στο πέναλτι. Δοκάρι, κι αστοχεί!
Όλο "Η Ρεάλ Μαδρίτης αυτό κι εκείνο", αλλά το Αζτέκα φυσάει.
ΑΣΤΟΧΟΣ Ο ΟΥΓΚΟ!
Ήμασταν πολύ κοντά στην επόμενη φάση,
κι όλοι ήταν χαρούμενοι.
Όλοι εκτός από μένα.
- Ήρθα να τη δω. - Περάστε.
Κανένα πρόβλημα, κύριε. Θα έχω την προσφορά στις πέντε.
Βεβαίως. Ευχαριστώ.
Γεια σου.
Γεια.
Μπορώ; Ένα λεπτό, δεν θα αργήσω.
Έχω κάποιες πληροφορίες που ίσως σου φανούν χρήσιμες.
Ο προημιτελικός του Μεξικού θα γίνει στο Μοντερέι.
Αν συνεχίσουμε καλά, που έτσι πιστεύω.
Που σημαίνει ότι σε μια νύχτα
θα πάει πολύς κόσμος στο Μοντερέι.
Πτήσεις, ταξιδιωτικά πακέτα...
Το στάδιο χωράει 42.000 άτομα.
Μια πληροφορία.
Μια φιλική πληροφορία.
Ευχαριστώ.
Ευχαριστώ, Μαρτίν. Ευχαριστώ για την πληροφορία.
Εντάξει...
Λοιπόν... Συγγνώμη, έχω...
Σουσάνα.
Σουσάνα, ήθελα να σε δω.
Μου λείπεις πολύ.
Αυτό που είχαμε ήταν υπέροχο.
Κι εγώ το κατέστρεψα. Το ξέρω ότι το κατέστρεψα.
Δεν το άντεξα.
Κι άφησα τον εγωισμό να κερδίσει.
Συγγνώμη, Σουσάνα.
Σε παρακαλώ, συγχώρεσέ με.
Ευχαριστώ.
Σ' ευχαριστώ για τη συγγνώμη.
Ξέρω ότι δεν σου ήταν εύκολο.
Δεν είναι εύκολο.
Αλλά ξέρεις γιατί το κάνω;
Επειδή σ' αγαπώ.
Γι' αυτό.
Ευχαριστώ.
Ευχαριστώ
που με δέχτηκες,
που μου δίνεις μια ευκαιρία. Ευχαριστώ.
Ποιος είπε ότι σου δίνω ευκαιρία;
Όχι, εννοώ...
Τι;
Μαρτίν, είσαι ψεύτης.
Ας είμαστε ειλικρινείς. Έλεγες ψέματα στη γυναίκα σου.
Και το καταλαβαίνω.
Ούτε εγώ είμαι αγία. Δεν σου ζητώ να γίνεις άγιος.
Όλοι έχουμε ελαττώματα.
Αλλά οι σχέσεις έχουν κανόνες
που πρέπει να μάθεις.
Σε συγχαίρω. Ήταν μεγάλο βήμα που ήρθες εδώ.
Αλλά έχεις πολύ δρόμο ακόμα.
Κι ευχαριστώ για την ενημέρωση
για το Μοντερέι.
Ναι.
Ναι, θα φανεί χρήσιμη.
Χάρηκα που σε είδα.
Κι εγώ. Ευχαριστώ που με δέχτηκες.
Φεύγω. Με συγχωρείς.
- Ευχαριστώ. - Καλημέρα.
- Γεια. - Γεια.
Μου ζητάς να χάσει το Μεξικό απ' το Ιράκ;
Δεν σ' το ζητάω.
Το Μεξικό θα χάσει απ' το Ιράκ και θα βγει δεύτερο στον όμιλο.
Νομίζω ότι είναι τεράστιο λάθος.
Αν το Μεξικό βγει πρώτο, θα παίξει στο Μοντερέι.
Το Αζτέκα ανήκει στον Εμίλιο Ασκάραγκα.
Η ομάδα παίζει μόνο στο δικό του στάδιο.
Τι δεν καταλαβαίνεις;
Θέλουν η ομάδα να παίξει μόνο στο Αζτέκα.
Εσύ τι θες, Μαρτίν;
Θέλω να βάλεις πέντε γκολ.
Η ομάδα μας δεν θα χάσει στο Μουντιάλ.
Ωραία.
Σε σέβομαι, Μαρτίν.
- Κι εγώ σε σέβομαι πολύ, Μπόρα. - Τι;
Σου πρόσφεραν ένα σπίτι.
Ένα σπίτι;
Ρε φίλε...
Όχι, δεν είναι αλήθεια.
Με τίποτα.
Δεν σου πρόσφεραν τίποτα.
Αν κερδίσεις το Μουντιάλ, θα σε παντρευτώ, ρε.
Θα σου πάρω σπίτι, βαν...
Εντάξει, δεν βάλαμε πέντε γκολ, αλλά βάλαμε ένα.
Και βγήκαμε πρώτοι στον όμιλο, αήττητοι.
Αφού νίκησε το Ιράκ,
το Μεξικό παίζει τον τέταρτο αγώνα κόντρα στη Βουλγαρία.
Περάσαμε το 35ο λεπτό.
Ραφαέλ Αμαδόρ σε Νεγκρέτε. Νεγκρέτε στον Αγκίρε.
Υπέροχο βολέ του Βάσκου.
Πίσω στον Νεγκρέτε. Ψαλιδάκι του Νεγκρέτε,
και γκολ! Ο Νεγκρέτε βάζει γκολ!
Απίστευτο.
- Γκολ! Γκολ για το Μεξικό! - Αποκλείεται. Μανουέλ!
Γκολ!
Γκολ, ρε μαλάκα! Γκολ! Γαμώτο!
...το καλύτερο γκολ.
Το Μεξικό πανηγυρίζει.
Για πρώτη φορά, το Μεξικό φτάνει στον πέμπτο αγώνα.
Στα προημιτελικά.
Θα αντιμετωπίσει τη Γερμανία στο Μοντερέι,
στον πιο σημαντικό αγώνα στην ιστορία του μεξικανικού ποδοσφαίρου.
Πάμε!
Ο διαιτητής σφυρίζει την έναρξη του αγώνα
μεταξύ Μεξικού και Γερμανίας.
Το Μεξικό απέδειξε την αξία του
στον φανταστικό αγώνα κόντρα στη Γερμανία.
Πάμε, Μεξικό!
Ο Κρουζ μπαίνει στην περιοχή...
Γκολ για το Μεξικό!
Μισό λεπτό.
Γαμώτο. Το ακύρωσε.
Ο διαιτητής σφύριξε προηγούμενο φάουλ,
και το Μεξικό παραμένει στο μηδέν.
Δύσκολα τα πράγματα.
Πάμε, Κοκαλιάρη!
Οι Μεξικανοί παίκτες αντιστέκονται και επιτίθενται.
Τα 90 λεπτά κανονικής διάρκειας τελείωσαν χωρίς γκολ.
Ο διαιτητής σφυρίζει τη λήξη. Ακολουθούν πέναλτι!
Ο Μπόρα έχει δύο εκτελεστές: τον Νεγκρέτε και τον Σάντσες.
Μισό λεπτό, όμως. Ο Πιτσίτσι δεν έχει συνέλθει.
Είχε κράμπες. Για να δούμε αν θα εκτελέσει.
- Δεν κουνιέται. - Δεν θα σηκωθεί.
Δεν κουνιέται ο μαλάκας.
Ο Ούγκο δεν σηκώνεται.
Έλα, Ούγκο!
- Πρέπει να εκτελέσει. - Δεν σηκώνεται.
Όχι, θα σηκωθεί. Φυσικά και θα σηκωθεί.
Περίμενε. Επιστρέφω.
Έλα. Πάμε, φίλε.
- Βγάλε το μπουφάν. - Εγώ;
Βγάλε το μπουφάν!
Μπράβο!
Μπράβο, ρε Ούγκο!
Τι ματσάρα! Θα τους κερδίζαμε.
Τώρα είναι η ώρα, έτσι; Διάλεξες σειρά;
- Μακάρι, αλλά... - Τι αλλά;
Δεν μπορώ.
- Γιατί; - Είναι καλύτερα για την ομάδα.
Έχω κράμπες, δεν μπορώ.
Για ποια ομάδα;
Με τη Ρεάλ Μαδρίτης, δεν έχεις κράμπες.
- Τι; - Μην κάνεις πίσω, Ούγκο.
Δεν κάνω πίσω, ρε μαλάκα.
Θα μου μάθεις εσύ μπάλα;
Πρώτη φορά πατάς σε γήπεδο.
Τι ξέρεις από ποδόσφαιρο; "Κάνω πίσω".
Μαλάκα.
- Μπόρα! - Τι κάνεις εδώ, ρε;
Ο Ούγκο δεν θέλει;
Κανείς δεν θέλει να εκτελέσει.
Δεν έχω Τομάς, Χαβιέρ, Ούγκο.
- Φοβούνται. - Δουλειά τους είναι, Μπόρα!
Διάλεξε τους καλύτερους και βάλ' τους!
Άκου να σου πω. Δεν θα τους αναγκάσω.
Αν το κάνω, θα αστοχήσουν. Πρέπει να το θέλουν.
Και φύγε από εδώ.
- Ραούλ, δεν θα εκτελέσεις; - Ο προπονητής αποφασίζει.
Ο κόσμος θα σε θυμάται αν αποφασίσεις εσύ.
Ποιος έβαλε το καλύτερο γκολ στο Μουντιάλ, Μανόλο;
Ποιος είναι ο καλύτερος παίκτης της ομάδας, Φερνάντο;
Εσένα ήρθαν να δουν.
Είσαι ηγέτης ή όχι;
Όλοι θυμούνται αυτόν που εκτέλεσε το πέναλτι.
Σήκωσε το χέρι!
Ο Ραούλ σήκωσε το χέρι. Θα κάνεις άσχημη εντύπωση.
Προπονητή! Θα χτυπήσω το πρώτο.
- Θα μπω. - Σ' ευχαριστώ.
Προπονητή! Θα πάω εγώ.
- Ωραία. Πάμε, Ραούλ. - Ωραία.
Έτοιμοι οι εκτελεστές.
Έμεναν μόνο τα μαγικά του Μπόρα, για να κερδίσουμε τη Γερμανία.
Ακούστε με.
Δεν είμαι σαν εσάς.
Δεν γεννήθηκα στο Μεξικό.
Αλλά είναι η χώρα που επέλεξα.
Ξέρετε γιατί;
Γιατί εδώ όλα είναι πιθανά.
Μπορούμε να κερδίσουμε τη Γερμανία κι οποιαδήποτε άλλη ομάδα!
Εννοείται!
Να σουτάρετε με θάρρος. Με ψυχή!
Είμαστε το Μεξικό. Κι εδώ τίποτα δεν είναι αδύνατο.
Μπορούμε. Ναι, μπορούμε!
Ναι, μπορούμε!
ΥΠΕΡ ΤΗΣ ΓΕΡΜΑΝΙΑΣ
Οι Γερμανοί...
είναι πάντα άψογοι.
Παρά την ήττα,
το να βλέπεις την ομάδα σου να παίζει κόντρα σε μια κορυφαία του κόσμου
είναι μεγάλο καμάρι.
Το στάδιο μετατράπηκε σε μια γιορτή.
Το Μουντιάλ ήταν φανταστικό.
Αν και το 1986 δεν είχε τελειώσει,
ο Τίγρης σκεφτόταν ήδη την επόμενη κίνηση.
Γράφεις ιστορία, φίλε.
Γράφουμε, κύριε Εμίλιο. Μαζί τη γράφουμε.
Αν συνεχίσει έτσι η ομάδα,
ποιος ξέρει, ίσως φέρουμε το Κύπελλο απ' την Ιταλία, έτσι;
Όχι παίζοντας έντεκα εναντίον τριών.
Συνέχισε έτσι, φίλε. Κοίτα.
- Σ' αρέσει αυτό το σπίτι; - Είναι υπέροχο.
Είναι δικό σου.
Έτσι κάνω εγώ. Ξέρω να επιβραβεύω τους δικούς μου.
Ξεκινάς πολύ καλά. Ανανέωσα το συμβόλαιό σου με τη FEMEXFUT.
Αν βαρεθείς, έλα στην εταιρεία.
Θες να γίνεις αντιπρόεδρος;
Μεγάλη μου τιμή, κύριε Εμίλιο.
Θα ήθελα να 'μαι πλάι σας, αλλά...
Τι;
Στόχος μου είναι η Ελβετία.
Μη μου πεις!
- Πώς θα το κάνεις; Τι σχέδιο έχεις; - Πλησιάζουν οι Ολυμπιακοί.
Στην Κορέα, έτσι; Πάμε για το χρυσό.
Έχουμε ομαδάρα. Την Κ-20.
Θα 'ναι η βάση για μια καλή ομάδα για τον Ούγκο Σάντσες.
Ποιος θα μας σταματήσει στην Ιταλία;
Ωραίο ακούγεται.
Αν τα καταφέρεις,
θα σε στηρίξω, για να πάρεις τη θέση του Ζοάο.
Θα πρέπει να αποσυρθεί κάποια στιγμή.
Μην τα κάνεις θάλασσα.
Καρδόσο, θα βοηθήσουμε λίγο την Κ-20.
Το Μεξικό πρέπει να σκίζει παντού.
Ας βοηθήσουμε την Κ-20.
Αν χρειαστεί, και την Κ-19, την Κ-23...
Θα βάλουμε κάνα δυο έμπειρους παίκτες.
Θα 'ναι αρκετό, θα δεις.
Πες του ότι η ηλικία δεν έχει σημασία. Θα το τακτοποιήσουμε.
Ξύρισέ τους. Ζήτα συμβουλές απ' τον Τσαμπέλο.
Βγάλαμε πιστοποιητικά γέννησης για αρκετούς βετεράνους.
Φτιάξαμε μια δυνατή ομάδα.
Δεν ήταν μόνο δική μου απόφαση, μα εγώ υπέγραψα.
Ως το 1988, το Μεξικό ήταν έτοιμο να μπει στον Πρώτο Κόσμο.
Και η Κ-20.
Σκίζαμε, λέμε.
Το σχέδιο έπιανε.
ΑΣΤΑΜΑΤΗΤΗ Κ-20
Αλλά δεν συμφωνούσαν όλοι.
Πέντε, τέσσερα, τρία, δύο...
Έκτακτο δελτίο.
Η Γουατεμάλα κατέθεσε ένσταση
για παίκτες άνω των 20 στην Κ-20.
Η CONCACAF θα εξετάσει την υπόθεση
και θα καθορίσει τις συνέπειες της απάτης.
...το κάθαρμα.
Έχετε μεγαλύτερους παίκτες. Πώς θα κάνετε έφεση;
Συκοφαντία.
Οι αβάσιμες κατηγορίες είναι προδοσία της χώρας.
Πού είναι οι αποδείξεις;
- Δεν είναι υπογραφή σου; - Ήρθες να με προκαλέσεις;
Γι' αυτό ήρθες. Τελειώσαμε.
Έξω. Καρδόσο, βγάλ' τον έξω.
Κοντοπίθαρε! Θες να το χαλάσεις, μαλάκα.
- Έξω. - Μη μ' αγγίζεις.
Δεν σε σπρώχνει κανείς. Φύγε.
Η θεσμική διαφθορά στη Μεξικανική Ομοσπονδία Ποδοσφαίρου
είναι ντροπή για εμάς.
Κάνε κάτι για τον Ντε λα Τόρε. Είναι απατεώνας.
Πες μου την αλήθεια για τα πιστοποιητικά γέννησης.
Ήταν πλαστά ή όχι;
Εμείς
δεν τα πλαστογραφήσαμε.
Η FIFA δεν έχει επιβάλει πιο αυστηρή τιμωρία
στην ιστορία της.
Θέλω να πω ένα πράγμα.
Η ηθική παρακμή κι η διαφθορά στο ποδόσφαιρο
οφείλονται σ' ένα άτομο. Στον Μαρτίν ντε λα Τόρε.
Αυτό. Κάτι άλλο;
Ξέρεις πόσα λεφτά χάνω απ' το Ιταλία '90;
Ξέρεις πόσο επηρεάζει το ηθικό της χώρας το να μη συμμετέχει στο Μουντιάλ;
Ιδίως όταν η ομάδα είναι στα καλύτερά της. Ο Ούγκο πήρε το Χρυσό Παπούτσι!
Γιατί δεν με υπερασπιστήκατε, τότε;
Θα πηγαίναμε στο Ιταλία '90!
Ποιος νομίζεις ότι είσαι, ρε μαλάκα;
Σου χρωστάω κάτι;
Έκανα το καλύτερο Μουντιάλ στην ιστορία.
Μόνο αυτό.
Υπάρχει κι η αφοσίωση.
Δεν είναι μικρό πράγμα, κε Εμίλιο.
Είπα ποτέ κουβέντα για τις απάτες σας;
Όχι βέβαια.
Θα μπορούσα να είχα μιλήσει.
Ακόμα μπορώ.
Τώρα με απειλείς.
Ρε μαλάκα, εγώ σε έφτιαξα.
Δεν υπάρχεις χωρίς εμένα στο ποδόσφαιρο.
Δεν έχετε ιδέα από ποδόσφαιρο!
Δεν το καταλαβαίνετε.
Τελειώσαμε.
Αν δεν με εκτιμάτε, να πάτε να γαμηθείτε!
Έχεις κότσια, ρε κάθαρμα.
Τώρα θα κλείσουν όλες οι πόρτες.
Μόνος σου θα την πληρώσεις.
Θα κάνω όλη τη χώρα να σε φτύσει στα μούτρα. Κατάλαβες;
Νομίζετε ότι σας φοβάμαι;
Με την ηλίθια δύναμή σας και την ηλίθια εταιρειούλα σας.
Το ποδόσφαιρο είναι για άντρες! Πάμε;
Οι δυο μας. Τώρα. Σηκωθείτε!
Πάμε, τώρα που είστε μόνος. Σηκωθείτε, γαμώτο!
Μόνο αυτό έχετε;
Εγώ δεν είμαι σαν τις χαζογκόμενές σας, μην μπερδεύεστε.
Κρατήστε το ποδόσφαιρο.
Να δούμε για πότε θα το καταστρέψετε, όπως όλα τα άλλα. Δειλέ.
Είσαι ο Μαρτίν ντε λα Τόρε;
Άντε γαμήσου!
ΠΟΛΗ ΤΟΥ ΜΕΞΙΚΟΥ, 1994
- Τι λέει, φιλαράκι; - Τι κάνετε;
Βάλε ένα διπλό. Θα φύγω σε λίγο.
Δεν θα το δείτε σήμερα;
- Ξέρεις πώς πάει. - Άρα, όχι.
Δεν μ' αρέσει πια να βλέπω την εθνική.
- Ορίστε. - Ευχαριστώ.
Με πονάει.
Αλλά μετά το '86, η ομάδα έχει αλλάξει.
Οι οπαδοί ήταν εκεί, στα εύκολα και στα δύσκολα.
Το Μουντιάλ είχε τεράστια επιτυχία.
Η Televisa τα κονόμησε.
Όλη η χώρα καμάρωνε.
Δεν έχει ξαναγίνει τέτοια δημόσια γιορτή.
Αλλά το σύστημα είναι σκληρό.
Μου απαγόρευσαν διά βίου το ποδόσφαιρο.
Κι όλη η χώρα πίστεψε ότι χάσαμε το Ιταλία '90 εξαιτίας μου.
Αλλά η ζωή μου δεν ήταν κακή.
Η FEMEXFUT είχε εσωτερικές πολιτικές,
το ποδόσφαιρο ήταν εξαντλητικό.
Παρ' όλα αυτά,
δεν μετανιώνω για τίποτα.
Πολλοί θα ήθελαν
να είναι οι εγκέφαλοι που άλλαξαν την ιστορία του Μουντιάλ.
Εμένα δεν με κοροϊδεύουν.
Συγγνώμη, είστε ο Μαρτίν ντε λα Τόρε;
Γιατί δεν πάτε να γαμηθείτε;
Εντάξει...
Φιλαράκι, να σε πληρώσω.
Όχι, καλύτερα στο τέλος του μήνα.
Πρέπει να φύγω. Έχω αγώνα.
Από κάποιους αγώνες δεν σε διώχνουν τόσο εύκολα.
Αρκεί να ξέρεις τους κανόνες.
- Γεια σας, κυρία μου. - Γεια.
Ο σύζυγος είναι εδώ;
Όχι.
Ποιος είστε;
Ο Ούγκο Σάντσες.
Ο Ούγκο;
Γιατί; Δεν παίζετε με τη Βουλγαρία;
Όχι.
Ημίχρονο. Το έσκασα.
Ήρθα να βάλω ένα γκολάκι.
Μόνο ένα;
Ο ΜΑΡΤΙΝ ΝΤΕ ΛΑ ΤΟΡΕ ΠΕΡΑΣΕ ΤΗΝ ΥΠΟΛΟΙΠΗ ΖΩΗ ΤΟΥ
ΔΙΔΑΣΚΟΝΤΑΣ ΛΟΓΙΣΤΙΚΗ.
ΜΕΤΑ ΤΗ FEMEXFUT,
ΤΟ ΜΕΞΙΚΑΝΙΚΟ ΠΟΔΟΣΦΑΙΡΟ ΕΦΤΑΣΕ ΣΕ ΕΠΑΓΓΕΛΜΑΤΙΚΟ ΕΠΙΠΕΔΟ.
ΕΚΤΟΤΕ, Η ΕΘΝΙΚΗ ΜΕΞΙΚΟΥ ΠΡΟΚΡΙΝΕΤΑΙ ΣΕ ΚΑΘΕ ΜΟΥΝΤΙΑΛ.
ΚΑΙ ΔΕΝ ΕΧΕΙ ΦΤΑΣΕΙ ΠΟΤΕ ΤΟΣΟ ΚΟΝΤΑ ΣΤΗ ΝΙΚΗ
ΟΣΟ ΜΕ ΤΟΝ ΜΑΡΤΙΝ ΝΤΕ ΛΑ ΤΟΡΕ.
ΜΕΞΙΚΟ 1986
ΕΜΠΝΕΥΣΜΕΝΟ ΑΠΟ ΤΟ "86: EL AÑO EN QUE MÉXICO CAMBIÓ AL MUNDO".
Υποτιτλισμός: Νότα Μουζάκη